Aegidius

Püha Aegidius (Gilles; umbes 640 Ateena – 1. september  710–724 tänapäeva Saint-Gilles) oli kreeka kaupmees ja hiljem abt Lõuna-Prantsusmaa Saint-Gillesi kloostris. Keskajal kuulus pühak neljateistkümne püha avitaja hulka ja oli Euroopa üks populaarsemaid pühakuid. Tema mälestuspäeva tähistatakse õigeusu, anglikaani ja katoliku kirikus 1. septembril.Ägidius von St-Gilles. - Ökumenischas Heiligenlexikon

 Nimekujud 
Saksa kultuuriruumis on pühaku nimi Aegidius või Ägidius, Itaalias Sant'Egidio, Prantsusmaal Saint Gilles, Inglismaal Saint Giles (Edinburghi Saint Gilesi katedraal), Madalmaades Sint Gillis, Poolas Święty Idzi, Ungaris Szent Egyed ja Tšehhis Svatý Jiljí (nagu Třeboňi Püha Gilesi kiriku nimes).

 Pärimus 
Aegidius sündis suursuguses Ateena perekonnas, lahkus pere juurest ja Kreekast ning elas aasta eremiidina Nîmesi piiskopkonnas Rhone'i Vahemerre suubumise koha lähedal ühes koopas. Pärimuse kohaselt toitis teda hirvelehm oma piimaga.Saint Giles: The Iconography. Christian Iconography Läänegootide kuningas Wamba (valitses 672–680) jälitas hirve jahil ja sattus koopa juurde, kus Aegidius looma oma kehaga varjas ja sai noolest haavata.Ägidius von St-Gilles. - Ökumenischas Heiligenlexikon Vastuseks Aegidiuse palvele saada nõrkuse kaudu vooruslikuks kandis ta seda haava oma elu lõpuni.Saint Giles: The Iconography. Christian Iconography Kuningas Wamba lasi jahiõnnetuse heastamiseks ehitada Aegidiuse juhatuse järgi 680. aastal sinna paika, toonasesse Pons Aerariumisse kloostri, mille abt oli Aegidius oma surmani ja mis hiljem sai asutaja järgi nimeks Saint-Gilles.Ägidius von St-Gilles. - Ökumenischas Heiligenlexikon

 Ikonograafia 
Aegidiust kujutatakse erakuriietega või benediktlaste rüüs, abtisauaga, noolega ja emahirvega ta kõrval.Saint Giles: The Iconography. Christian Iconography

 Viited 

Kategooria:Pühakud